mobile « Informasietegnologie
IT Mobiliteitsopname lewer interessante resultate
In September het die Afdeling Informasietegnologie se Mobiele Tegnologie Taakgroep, wat lede van die Sentrum vir Leer en Onderrig, Biblioteek- en Inligtingsdienste en e-Kommunikasie insluit, `n kort aanlyn opname oor selfone en tablette geloods om studente se huidige en toekomstige behoeftes te bepaal.
Die hoofdoel van hierdie opname was om te verseker dat Universiteit Stellenbosch in staat is om tendense in studente se keuse van mobiele toestelle te volg om te verseker dat relevante en ooreenstemende dienste in die toekoms uitgerol kan word.
Ons almal weet dat studente hou van cool selfoontoepassings, maar ons weet ook dat die meeste studente nie die nuuste topvlak Apple of Android toestelle het nie – wel, nog nie. Ons moet kan verstaan hoe vinnig die prentjie verander sodat ons kan sekermaak dat mobiele toestelle en toepassings wat `n daadwerklike verskil in studente se akademiese loopbaan en kampuslewe betyds geimplementeer word.
Die elektroniese opname is gestuur na 25817 voor- en nagraadse studente en 13% het deelgeneem. Resultate sal in `n algehele en statistieke opsomming gebruik word om die universiteit se mobiele strategie te bepaal. Te danke aan die opname, het ons afgekom op `n hele paar interessante feite oor mobiele gebruik en die verwagtinge van studente.
Die meeste studente kies hulle selfoon op grond van koste-effektiewe kommunikasie met vriende en familie en nie noodwendig as `n statussimbool of vir die foon se funksionaliteit nie. Dit wil wel voorkom asof daar oor die volgende paar jaar `n beduidende skuif weg gaan wees van Blackberrys na Android en iOS (Apple), alhoewel Blackberrys steeds populêr op kampus is.
Meer as die helfte van deelnemers aan die opname sal dit verkies as die universiteit spesifieke tablette vir akademiese gebruik voorstel. Die belangrikste mobiele toepassings, in volgorde van belangrikheid, is eksamenresultate, eksamen- en klasskedules, inligting vir take, kalenders (klas, modules, akademies, sport, ens. ) en leerinhoud.
Deelname aan die opname was anoniem en antwoorde is nie gekoppel aan `n spesfieke individu nie. Een deelnemer was egter die gelukkige wenner van `n R1500 Incredible Connection geskenkbewys. Dankie aan alle deelnemende studente vir hul waardevolle insette.
`n Soortgelyke opname sal oor ses maande weer gehou word.
Tags: mobile, surveys Posted in Algemeen, Nuus | Comments Off
Galaxy S3 is hier
Samsung Electronics se nuutste vlagskip intelligente foon, die Galaxy S3, is gisteraand na groot afwagting in Suid-Afrika bekendgestel. Die foon is sedert die einde van verlede maand slegs beskikbaar by Vodacom, maar MTN & Cell C sal dit ook na gisteraand se bekendstelling as deel van hulle kontrakportfolio aanbied. In Suid-Afrika is 50 000 bestellings ontvang voordat die foon bekendgestel is.
Die Samsung Galaxy S III is ‘n intelligente Android-foon aangekondig deur Samsung op 3 Mei 2012 en die opvolger van die Samsung Galaxy S II. Die toestel is op 29 Mei 2012 in 28 lande bekendgestel, onder andere in Europa, Indië en Maleisië.
As jy geinteresseerd is in die tegniese detail, sal jy die gedetaileerde spesifikasies vind op Wikipedia of Samsung se webwerf. Vir objektiewe opinies en resensies, lees meer op CNET.
Tags: cell phone, Galaxy SIII, mobile Posted in Algemeen | 2 Comments »
Ons vra kommentaar op konsep Mobiele Tegnologiestrategie
‘n Konsep Mobiele Technologiestrategie (PDF in Engels) is deur die Afdeling IT, in samewerking met die Biblioteek en Inligtingsdiens, Kommunikasie en Skakeling en die Sentrum vir Leer en Onderrig ontwikkel. Die konsep-strategie erken die spoed van verandering op die terrein van mobiele tegnologie.
Julle kommentaar en insigte sal hoog op prys gestel word. Lewer kommentaar gerus hieronder, maar wees daarop attent dat kommentaar voor publikasie gemodereer kan word. Stuur andersins kommentaar m.b.v. hierdie vorm, met die onderwerp: “Kommentaar op Mobiele Tegnologiestrategie”.
Die konsep is in Engels geskryf om misverstande en debatte omtrent terminologie te vermy.
Tags: IT strategie, mobile Posted in Blog, Nuus | 3 Comments »